=== Skifre fra Ordovicium og Silur ===
[[Fil:Dicellograptus-Tretaspis Vasegaard.jpg|thumb|left|Grænsen mellem den sen-ordoviciske Tretaspis-skifer øverst og Dicellograptus-skifer nederst er i dette profil i Læsåens brinker ved Vasegaard markeret ved de tynde gule [[bentonit]]lag cirka en tredjedel fra toppen.<ref>Buchardt (2006), s. 114</ref>]]
[[Fil:Climacograptus wilsoni Graptolite Fossils from Dob's Linn Scotland.jpg|thumb|Dette skotske fossil er af den toradede graptolitslægt ''Climacograptus'', som også kendes fra Bornholm.]]
Fra begyndelsen af Sen Ordovicium og til et godt stykke ind i Nedre Silur blev der igen aflejret organisk lerslam, nu præget af en ny gruppe fossiler, nemlig de små stænglede kolonidyr ''[[graptolit]]er'', som levede fra Mellem Kambrium til Tidlig Karbon. Det er kolonidannende dyr, hvor mange små enkeltindivider er samlet i forgrenede netværk, bundet sammen af et kitin-lignende skelet. Som følge af [[Evolution (biologi)|evolutionen]] udviklede graptoliterne sig op gennem Ordovicium fra de komplicerede forgrenede netværk, fx hos graptoliten ''Dictyonema'', som kan ses i de allerøverste dele af alunskiferen, til senere blot at bestå af en enkelt stængel med to rader af kolonidyr, fx ''Dicellograptus'' og ''Tretaspis'' fra Sen Ordovicium. I Nedre Silur dukker der enradede graptoliter op, fx ''Rastrites'' og ''Cyrtograptus''.<ref name=":4" />
Geologi